Frá kappræðufundi föstudaginn langa . Petro Porosjenko til vinstri , Volodjimír Zelenskíj ttil hægri . Úkraínumenn ganga til forsetakosninga sunnudaginn 21. apríl , páskadag . Nú eru fimm ár liðin frá því að umskipti urðu í stjórnmálum landsins eftir mikil mótmæli í Kænugarð og annars staðar í landinu . Þar tókust á öfl sem vilja nánari samskipti við NATO og ESB og þeir sem vilja halla sér að Rússum . Vestræn viðhorf sigruðu og Rússar hafa síðan stutt aðskilnaðarsinna í austurhluta landsins fyrir utan að innlima Krím áður en til umskiptanna í Úkraínu kom . Nú takast á sitjandi forseti , Petro Porosjenko , og sjónvarps-gamanleikarinn Volodjimír Zelenskíj . Síðustu kannanir sýna að Zelenskíj fái 60% atkvæða . Hann sigraði í fyrri umferð kosninganna sunnudaginn 31. mars . Í fyrri umferðinni kom í ljós að Zelenskíj á stuðningsmenn um land allt . Þótt hann hafi aldrei fyrr tekið þátt í stjórnmálum hlaut hann meirihluta í næstum öllum héruðum landsins – er sjaldgæft að það gerist í Úkraínu . Zelenskíj kom öllum á óvart á gamlárskvöld 2018 með því að lýsa yfir framboði sínu . Fjölmargir lýstu þó strax stuðningi við hann . Mestur er stuðningur við hann í austur og suður hluta Úkraínu þar sem margir eru rússnesku mælandi og telja að Porosjenko og stjórn hans hafi neitt þá til að sætta sig við úkraínsku og úkraínska menningu . Zelenskíj fæddist á þessum slóðum , hann talar rússnesku og margir rússnesku mælandi Úkraínumenn telja hann í sínum hópi . Hann sækir einnig fylgi til mið og vestur hluta landsins . Margir lýsa yfir stuðningi við Zelenskíj vegna vinsælda hans sem gamanleikara og vegna þess að mannorð hans hefur ekki borið hnekki af þátttöku í stjórnmálum Úkraínu . Almenningur í landinu er sagður hafa fengið nóg af óstöðugleika og spillingu . Fólk vill byrja upp á nýtt segja stjórnmálaskýrendur og þess vegna sé það tilbúið að veðja á pólitískan hvítvoðung . Ímynd Zelenskjís mótast að nokkru af vinsælum sjónvarpsþætti , Þjóni fólksins , þar sem hann leikur kennara sem verður forseti og ræðst gegn spillingu . Sjónvarpspersónan gerir atlögu að „ spilltum og gráðugum “ stjórnmálamönnum . Þetta er einmitt það sem margir vonsviknir Úkraínumenn vilja að verði gert . Eftir að hafa náð góðum árangri í fyrri umferð kosninganna hætti Zelenskíj að mestu leyti að taka þátt í kosningabaráttunni . Hann veitti ekki viðtöl , sagðist sannfærður um um að hann fengi svipað fylgi í seinni umferðinni . Hann hefur af og til snúið sér 5 til stuðningsmanna sinna með kaldhæðnum myndskeiðum á samfélagsmiðlum . Menn skemmtu sér til dæmis dögum saman með umræðum um þá kröfu Zelenskíjs að forsetaframbjóðendur yrðu að standast fíkniefna - og áfengismælingu . Stjórnmál í venjulegum skilningi eru lítið rædd fyrir utan kappræðufund á 70.000 manna leikvangi Kænugarðs föstudaginn langa . Talið er að um 22.000 manns hafi verið á fundinum sem var sjónvarpað til 44 milljón kjósenda . Fundurinn einkenndist meira af upphrópunum og skömmum en raunverulegum umræðum og er ekki talinn hafa breytt neinu . Porosjenko hefur ekki farið varhluta af þrýstingnum frá Zelenskíj . Forsetinn hefur látið undan næstum öllum kröfum keppinautarins og jafnvel reynt að tileinka sér sumt af einkennilegum kosningabrögðum hans . Eftir því sem sigurlíkur Zelenskíjs hafa aukist hefur Porosjenko hert áróður um að keppinautur sinn sé ekki annað en peð í tafli Vladimirs Pútins um framtíð Úkraínu . Þessi áróður snerist í höndunum á Porosjenko og hans mönnum . Stjórnmálaskýrendur segja að við Porosjenko blasi sá kaldi veruleiki að almenningur lætur sig meiru skipta að fátækt eykst og verð á gasi hækkar en til dæmis að ná þeim árangri á alþjóðavettvangi að Úkraínumenn þurfi ekki vegabréfsáritun til að komast til ESB-ríkja . Þá situr forsetinn undir ásökunum um spillingu og fáir stjórnmálaflokkar styðja hann þar sem flestir telja að Zelenskíj sigri . Enginn veit í raun hvað tekur við ef Zelenskíj sigrar , stefna hans er svo óljós . Hverfi hann frá vináttustefnu vestur á bóginn og halli sér frekar að Rússum vaknar spurning um afstöðu almennings . Enginn treystir sér til að fullyrða um neitt í því efni . Þegar Viktor Janukovitjs , forseti fyrir fimm árum , vildi efla tengslin við Moskvumenn varð það olía á eld mikillar óánægju sem birtist á götum og torgum Kænugarðs og leiddi að lokum til falls forsetans fyrri hluta árs 2014 . Zelenskíj hefur lofað að leggj rækt við tengslin við ESB , hann hefur jafnframt látið í ljós vilja til málamiðlunar gagnvart Rússum .